Tiẓri n uẓɣan asnuntay tkemmel tennerna segmi yeldi uɣsur i d- yedεan deg tesleḍt n waraten imaynuten (C.A.M)2 deg useggas n 1974 ɣef uqerru-is Louis Hay. Deg useggas n1982 yuɣal d asudu n yiḍrisen d waraten imaynuten (ITEM)3. Asudu-agi, yefka tagnit i teẓri-agi akken ad tselqay ugar deg inadiyen-ines. £ef waya i teqqim kan deg tsekla, imi terra lwelha-s ɣer tusniwin niḍen: amezgun, tasnagayt, taklut, tasegda...atg. Akken daɣen i dtewwi aṭas n yimnadiyen, yal wa amek isemma i unadi-ines. Zik, niqal txeddem kan tasleḍt ɣef waraten, imi deg yiseggasen (1972-1982): Manuscriptologie, tuɣal tkemmel tettwali ɣer tesnalsit n waraten; dɣa llan wid i as-iqqaren tasnalsit tasnuntayt. Melmi kan (P.M de Biasi,